བཀྲ་ཤིས་བརྒྱད་པའི་མཆོད་ཆོག་བདུད་རྩིའི་གཏེར་བུམ་བཞུགས་སོ།།

ཨོཾ་སྭ་སྟི་བི་ཛ་ཡནྟ།ལས་གང་ཞིག་རྩོམ་པའི་ཐོག་མར་དཀོན་མཆོགདྲྀ།གི་རྟེན་གྱི་སྤྱན་སྔར་ཅི་འབྱོར་པའི་མཆོད་པ་བཤམས་ལ།སྐྱབས་སེམས་སྔོན་དུ་འགྲོ་བས།
མཆོག་གསུམ་ཚོགས་གཉིས་ཆོས་དབྱིངས་བདེན་སྟོབས་ཀྱིས།།སྣོདབཅུད་དག་པའི་ཞིང་གི་འབྱོར་པའི་དབུས།།རིན་ཆེན་གཞལ་མེད་བཀོད།
ཛེས་གདན་ཁྲི་དང་།།ཕུལ་བྱང་མཆོད་པའི་སྤྲིན་གྱིས་མཛེས་གྱུར།ཅིག།མཆོད་པའི་སྤྲིན་གཟུང་དང་རྟེན་སྙིང་བཟླ།མཚན་ཙམ་ཐོས་པས་བཀྲ་ཤིས
པལ་འཕེལ་བའི།།རྒྱལ་དང་དེ་སྲས་སེམས་དཔའ་སེམས་མའི་ཚོགས།འཇིག་རྟེན་སྐྱོངས་པ་སྡེ་དང་བཅས་པ་རྣམས།།ཐུགས་རྗེ་ཐུགས་དམ་

དབང་གིས་འདིར་གཤེགས་ཤིག།གཙང་སྦྱར་མཆོད་ཡོན་དག་བྱེད་ཁྲུས་ཀྱི་ཆབ།།རྣམ་བཀྲའི་རྒྱན་ཆས་ཡིད་འོང་གདན་ཁྲིར་བཅས།།གུས་པས་འབུལ་ལོ
ཅི་བདེར་བཞེས་ནས་ཀྱང་།།བརྟན་པར་བཞུགས་ལ་བཀྲ་ཤིས་འཕེལ་བར་མཛོད།ཞེས་སྤྱན་དྲངས་ནས་མདུན་བརྟེན་དང་ཐ་མི་དད་དུ་བཞུགས་པར་མོས་ལ།ཨོཾ།།སྣང་སྲིད་རྣམ་དག་ཆོས
དབྱིངས་གཞལ་ཡས་སུ།།རང་བྱུང་ཡེ་ཤེས་འཇམ་དཔལ་གཞོན་ནུའི་སྐུ།།ཡིད་འོང་ཉི་མ་འཆར་ཀའི་ལང་ཚོ་ཅན།།དང་པོའི་ཕྱག་གཉིས་རལ་གྲི་ཨུཏྤ་ལ།།ཐ་མའི་ཕྱག
གཉིས་ནོར་བུ་བུམ་བཟང་བསྣམས།།དར་དང་རིན་ཆེན་རྒྱན་རྫོགས་སྐྱིལ་གུང་གིས།།རབ་མཛེས་པདྨ་ཟླ་བའི་གདན་སྟེང་ན།།དཔག་བསམ་ཤིང་ལ་སྐུ་རྒྱབ་བརྟེན་ནས་བཞུགས

བཀྲ་ཤིས་ལྷ་མོ་བརྒྱད་ལ་སོགས་པ་ཡིས།།རབ་འབྱམས་མཆོད་པའི་སྤྲིན་གྱིས་མཁའ་དབྱིངས་འགེངས།།དྲན་པ་ཙམ་གྱིས་ཕུན་ཚོགས་དཔལ་ཡོན་ཀུན།།ཡིད་བཞིན་ལེགས་པར་སྩོལ་བའི་བདག་ཉིད
ལ།།མ་ལུས་ཕྱོགས་དུས་ཞིང་གི་རྒྱལ་བ་དང་།།རྒྱལ་བ་སྲས་བཅས་ཏིལ་གང་ལྟར་བཞུགས་པས།།མེ་ཏོག་ཆར་འབེབས་ཤེས་པའི་གླུ་དབྱངས་སྒྲོགས།།ཡེ་ཤེས་འོད་ཟེར་འབར་བས་མཁའ་ཁྱབ་
གསལ།།ཞེས་གས་པ་གདབ།དེ་ནས་ཕྱག་མཆོད་སོགས་འབུལ་བ་ནི།ཨོཾ།།སྣང་སྲིད་རྣམ་དག་རང་བཞིན་ལྷུན་གྲུབ་པའི།།བཀྲ་ཤིས་ཕྱོགས་བཅུའི་ཞིང་ན་བཞུགས་པ་ཡི།།སངས་རྒྱས་ཆོས་དང་དགེ་འདུན་
འཕགས་པའི་ཚོགས།།ཀུན་ལ་ཕྱག་འཚལ་མཆོད་འབུལ་སྐྱབས་སུ་མཆི།།སྒྲོན་མེའི་རྒྱལ་པོ་རྩལ་བརྟན་དོན་གྲུབ་དགོངས།།བྱམས་པོའི་རྒྱན་དཔལ་དགེ་གྲགས་དཔལ་དམ་པ།།ཀུན་ལ་དགོངས
པ་རྒྱ་ཆེར་གྲགས་པ་ཅན།།ལྷུན་པོ་ལྟར་འཕགས་རྩལ་གྲགས་དཔལ་དང་ནི།།སེམས་ཅན་ཐམས་ཅད་ལ་དགོངས་གྲགས་པའི་དཔལ།།ཡིད་ཚིམ་མཛད་པ་རྩལ་རབ་གྲགས་དཔལ་ཏེ།།མཚན
ཙཙམ་ཐོས་པས་བཀྲ་ཤིས་དཔལ་འཕེལ་བ།།བདེ་བར་གཤེགས་པ་བརྒྱད་ལ་ཕྱག་འཚལ་ལོ།།འཇམ་དཔལ་གཞོན་ནུ་དཔལ་ལྡན་རྡོ་རྗེ་འཛིན།།སྤྱན་རས་གཟིགས་དབང་མགོན་པོ་བྱམས་པའི

དཔལ།།ས་ཡི་སྙིང་པོ་སྒྲིབ་པ་རྣམ་པར་སེལ།།ནམ་མཁའི་སྙིང་པོ་འཕག་མཆོག་ཀུན་ཏུ་བཟང་།།ཨུཏྤལ་རྡོ་རྗེ་པད་དཀར་ཀླུ་ཤིང་དང་།།ནོར་བུ་ཟླ་བ་རལ་གྲི་ཉི་མ་ཡི།།ཕྱག་
མཚན་ལེགས་བསྡམ་བཀྲ་ཤིས་དཔལ་གྱི་མཆོག།བྱང་ཆུབ་སེམས་དཔའ་བརྒྱད་ལ་ཕྱག་འཚལ་ལོ།།རིན་ཆེན་གདུགས་མཆོག་བཀྲ་ཤིས་གསེར་གྱི་ཉ།།འདོད་འབྱུང་བུམ་བཟང་ཡིད་འོང་ཀ་མ་ལ
སྨན་གྲགས་དུང་དང་ཕུན་ཚོགས་དཔལ་བེའུ།།མི་ནུབ་རྒྱལ་མཚན་དབང་བསྒྱུར་འཁོར་ལོ་ཏེ།།རིན་ཆེན་རྟགས་མཆོག་བརྒྱད་ཀྱི་ཕྱག་མཚན་ཅན།།ཕྱོགས་དུས་རྒྱལ་བ་མཆོད་ཅིང་དགྱེས་བསྐྱེད་མ།།
སྒྲེགས་སོགས་ངོ་བོ་དྲན་པས་དཔལ་སྤེལ་བའི།།བཀྲ་ཤིས་ལྷ་མོ་བརྒྱད་ལ་ཕྱག་འཚལ་ལོ།།ཚང་པ་ཆེན་པོ་བདེ་འབྱུང་སྲེད་མེད་བུ།།མིག་སྟོང་ལྡན་དང་རྒྱལ་པོ་ཡུལ་འཁོར་སྣང་།།འཕགས
སྐྱེས་པོ་དང་གྲུ་དབང་མིག་མི་བཟང་།།རྣམ་ཐོས་སྲས་ཏེ་ལྷ་རྫས་འཁོར་ལོ་དང་།།ཏྲི་ཤུལ་དང་མདུང་ཐུང་རྡོ་རྗེ་ཅན།།པི་ཝང་རལ་གྲི་མཆོད་རྟེན་རྒྱལ་མཚན་འཛིན།།ས་གསུམ་གནས་སུ་དགེ
ལེགས་བཀྲ་ཤིས་སྤེལ།།འཇིག་རྟེན་སྐྱོངས་པ་བརྒྱད་ལ་ཕྱག་འཚལ་ལོ།།དངོས་སུ་བཤམས་དང་ཡིད་ཀྱིས་རྣམ་སྤྲུལ་པའི།།དྲི་མེད་ཡིད་འོང་ལྷ་རྫས་བཀོད་པའི་ཆར།།མེ་ཏོག་བདུག་སྤོས་

སྣང་གསལ་དྲི་ཡི་མཆོག།ཞལ་ཟས་རོལ་མོ་རྣམ་ལྔའི་འདོད་ཡོན་རྫས།།བཀྲ་ཤིས་ཏགས་རྫས་རྒྱལ་སྲིད་རིན་ཆེན་བདུན།།ཉེ་བའི་རིན་ཆེན་བདུན་དང་གླུ་གར་མ།།མཛེས་སྡུག་བཀོད་པའི
རོལ་མོ་མཐའ་ཡས་པ།།འབུལ་ལོ་བཞེས་ནས་བཀྲ་ཤིས་འཕེལ་བར་མཛོད།།བདག་གཞན་ཐོག་མེད་དུས་ནས་ད་ལྟའི་བར།།མི་ཤེས་ཉོན་མོངས་སྒྲིབ་པའི་ཚོགས་ཀུན་བཤགས།།བསོད་ནམས
ཀུན་ལ་དགའ་བས་ཡི་རངས་ཤིང་།།ཆོས་འཁོར་བསྐོར་བཞིན་རྟགས་པར་བཞུགས་གསོལ་འདེབས།།འདིས་མཚོན་དུས་གསུམ་བསགས་པའི་དགེ་ཚོགས་རྣམས།།བྱང་ཆུབ་ཆེན་པོར་ཡོངས་སུ
བསྔོ་བྱེད་ཅིང་།།རྒྱལ་བ་སྲས་བཅས་དགྱེས་པའི་བརྟུལ་ཞུགས་མཆོག།སྲོག་གི་ཕྱིར་ཡང་མི་གཏོང་བཟུང་བར་བགྱི།།མགོན་པོ་ཡེ་ཤེས་སྒྲིབ་པ་མི་མངའ་བས།།བདག་གི་ལྷག་པའི་བསམ།།
པ་ཁྱེད་ཀྱིས་མཁྱེན།།ཐུགས་དེམ་མ་བསྙེལ་དགོངས་པའི་རྩལ་བསྐྱེད་ལ།།ཇི་ལྟར་གསོལ་བཏབ་འབྲས་བུ་མཆིས་པར་མཛོད།།བདག་ཅག་དེང་འདིར་བྱ་བ་རྩོམ་པ་ལ།།བགེགས
དང་ཉེ་བར་འཚེ་བ་ཀུན་ཞི་ནས།།འདོད་དོན་དཔལ་འཕེལ་བསམ་དོན་ཡིད་བཞིན་འགྲུབ།།བཀྲ་ཤིས་བདེ་ལེགས་ཕུན་སུམ་ཚོགས་པར་མཛོད།།ཅེས་ལན་གསུམ་སོགས་ཅི་རིགས་དང་།།ཨེ་མ་ཧོ།།

རང་བྱུང་ཐུགས་རྗེའི་བདག་ཉིད་བཅོམ་ལྡན་འདས།།མཁྱེན་བརྩེ་ནུས་པ་མཚུངས་མེད་རྡོ་རྗེའི་སྐུ།།མ་ལུས་འགྲོ་བའི་གཏན་གྱི་མགོན་གྱུར་པ།།སྐྱབས་མཆོག་དམ་པ
བདག་ལ་དགོངས་སུ་གསོལ།།ཁྱོད་ནི་རང་བྱུང་ཡེ་ཤེས་བདེ་བ་ཆེ།།མ་ལུས་འགྲོ་ཀུན་ཁྱོད་ཀྱི་ངང་གྱུར་ཀྱང་།།མི་ཤིས་རྒུད་པས་མནར་བ་བདག་ཅག་ལ།།དེང་ནས་རྟག་པ་དམ་པའི
མཆོག་སྩོལ་ཅིག།བཀྲ་ཤིས་ཀུན་གྱི་བཀྲ་ཤིས་བླ་མེད་པ།།གྲགས་པའི་བཀྲ་ཤིས་སྙན་གྲགས་དགེ་མཚན་ལྡན།།དབུགས་འབྱིན་ཆེན་པོ་དགའ་སྟོན་རྒྱ་ཆེ་བ།།དགའ་ཆེན་རོལ་མོ
ཆེན་པོས་དབུགས་དབྱུང་སྩོལ།།འཇམ་དཔལ་དཔལ་དང་ལྡན་པའི་མཆོག་གྱུར་པ།།མཆོག་སྦྱིན་རྡོ་རྗེས་བདག་ལ་མཆོག་སྩོལ་ཅིག།དེ་བཞིན་གཤེགས་པ་ཀུན་གྱི་ཡེ་ཤེས་སྐུའི།།
ཡེ་ཤེས་རྡོ་རྗེའི་དབང་བསྐུར་བདག་ལ་སྩོལ།།འདོད་འབྱུང་དེ་བཞིན་ནོར་བུ་ཆེན་པོ་འཆང་།།དཔག་བསམ་ཤིང་ཆེན་རྒྱས་པ་འགྲོ་ཀུན་གསོས།།ཁྱབ་བདག་རིན་ཆེན་ཀུན་མཆོག་དབུལ་བ།
སེལ།།བུམ་བཟང་ཆེ་མཆོག་བདག་ལ་དཔལ་གྱུར་ཅིག།དེངས་ནས་བླ་མེད་བྱང་ཆུབ་མ་ཐོབ་པའི།།ཚེ་རབས་ཀུན་ཏུ་ཁྱོད་ཀྱིས་རྗེས་བཟུང་སྟེ།།མི་མཐུན་རྒུད་པ་ཐམས་ཅད་རྒྱུན་ཆད

ནས།།དཔལ་དང་སྐལ་བཟང་བག་ཤིས་བདེ་ལེགས་མཛོད།ཅེས་དང་།སྤྲོན།ཉིན་པར་བཀྲ་ཤིས་བགེགས་ཞི་བསམ་དོན་འགྲུབ།།མཚན་མོར་བཀྲ་ཤིས་རྨི་ལམ་བཟང་དགུ་མཐོང་།།དུས
ཀུན་བཀྲ་ཤིས་སྙན་གྲགས་རླུང་རྟ་སྤེལ།།རྣམ་ཀུན་བཀྲ་ཤིས་བདེ་ལེགས་འཕེལ་བར་མཛོད།།ལྷ་ཡི་བཀྲ་ཤིས་ངོ་མཚར་འབྲུག་སྒྲ་སྒྲོགས།།ཀླུ་ཡི་བཀྲ་ཤིས་དཔལ་འབྱོར་མཚོ་ལྟར་འཕེལ།།
མི་ཡི་བཀྲ་ཤིས་དཀར་ཆོས་རྣམ་པར་འཕེལ།།ཀུན་ཀྱང་བཀྲ་ཤིས་ཆོས་སྲིད་བརྟན་པར་མཛོད།།བླ་མའི་བཀྲ་ཤིས་བྱིན་དྲབས་སྤྲིན་ཕུང་འཁྲིགས།།ཡི་དམ་བཀྲ་ཤིས་གྲུབ་གཉིས་ཆད་དུ་བསྙིལ།།།
མཁའ་འགྲོའི་བཀྲ་ཤིས་འཕྲིན་ལས་རྩི་སྨན་རྒྱས།།རྩ་གསུམ་བཀྲ་ཤེས་དོན་གཉིས་ལྷན་གྲུབ་མཛོད།།སངས་རྒྱས་བཀྲ་ཤིས་སྤངས་རྟོགས་བཅུད་ཀྱིས་གཏམ།།དམ་ཆོས་བཀྲ་ཤིས་བདོན
གཉིས་འདོད་པ་འཇོ།།དགེ་འདུན་བཀྲ་ཤིས་ཉེས་པའི་གདུང་ཀུན་སེལ།།མཆོག་གསུམ་བཀྲ་ཤིས་སྲིད་ན་བརྟན་པར་མཛོད།།ཆོས་སྐུའི་བཀྲ་ཤིས་ཟག་མེད་གཏེར་གྱི་འབྱོར།།ལོང་སྐུའི
བཀྲ་ཤིས་རྟག་བརྟན་ལྷུན་གྱིས་གྲུབ།།སྦྲུལ་སྐུའི་བཀྲ་ཤིས་འདུལ་བཞིའི་ཕྲིན་ལས་རྒྱས།།སྐུ་གསུམ་བཀྲ་ཤིས་འབ་མེད་ལྷུན་གྲུབ་མཛོད།།སོ་ཐར་བཀྲ་ཤིས་ངེས་འབྱུང་ཞིང་ས་གཤིན།།

བྱང་སེམས་བཀྲ་ཤིས་གཞན་ཕན་མྱུ་གུ་རྒྱས།།གསང་སྔགས་བཀྲ་ཤིས་རིམ་གཉིས་འབྲས་བུ་ཕྱུག།སྡོམ་གསུམ་བཀྲ་ཤིས་བསླབ་གསུམ་གོང་འཕེལ་མཛོད།།ཐོག་མར
བཀྲ་ཤིས་གཞི་རྒྱུད་བཻ་ཌཱུརྱ།།བར་དུ་བཀྲ་ཤིས་ལམ་རྒྱུད་བྱི་དོར་མཁས།།ཐ་མར་བཀྲ་ཤིས་འབྲས་རྒྱུད་འདོད་པ་འཇོ།།དུས་གསུམ་བཀྲ་ཤིས་རྟག་བརྟན་ལྷུན་གྲུབ་མཛོད།།བླ་མའི་བཀྲ་ཤིས
སྨིན་གྲོལ་གདམས་བཟབ་འཇོ།།སློབ་མའི་བཀྲ་ཤིས་དད་དམ་རྣམ་པར་དག།བླ་སློབ་བཀྲ་ཤིས་བཤད་སྒྲུབ་ཕྱོགས་སུ་འགྲིགས།།རྒྱལ་བསྟན་བཀྲ་ཤིས་སྲིད་མཐར་འཕེལ་རྒྱས་མཛོད།།སྣོད
ཀྱི་བཀྲ་ཤིས་དགེ་བཅུ་གཡང་དུ་འཁྱིལ།།བཅུད་ཀྱི་བཀྲ་ཤིས་ཚེ་དཔལ་འབྱོར་ཚོགས་རྒྱས།།སྣོད་བཅུད་བཀྲ་ཤིས་རྟེན་འབྱུང་གཅིག་ཏུ་ཚོགས།།ཐར་གྲོལ་བཀྲ་ཤིས་འབྲས་བུས་འབྱོར་པར་མཛོད།།
མཆོད་གནས་བཀྲ་ཤིས་བསྡུ་བཞིའི་འཕྲིན་ལས་རྒྱས།།ཡོན་བདག་བཀྲ་ཤིས་སྡེ་བཞིའི་མངའ་ཐང་དར།།མཆོད་ཡོན་བཀྲ་ཤིས་རྣམ་དཀར་འབྲས་བུས་ཕྱུག།ཀུན་ཀྱང་བཀྲ་ཤིས་བདེ་ལེགས
འཕེལ་རྒྱས་མཛོད།ཅེས་འདོད་པའི་དོན་ལ་གསོལ་བ་གདབ།སྐབས་འདིར་སྤྲོན།བཀྲ་ཤིས་པའི་གསོ་སྦྱོང་དང་།བྱང་སྡོམ་སྤྱི་ལྟར་བེན།གང་ལྟར་ཡང་།མཐར་ལྷ་དང་ཀླུ་དང་གནོད་སྦྱིན་མི་རྣམས་དང་།།ཕྱོགས

བབཅུའི་བྱང་ཆུབ་སེམས་དཔའི་མཆོད་པ་རྣམས།།ཡོན་ཏན་ཆེན་པོ་འཇིག་རྟེན་གཙོ་ལ་འབུལ།།མཆོག་གི་མཆོད་པ་དམ་པ་བཞེས་སུ་གསོལ།མཆོད་གཟུངས་བཟླ།བཀྲ་ཤིས་ཀུན་གྱི་བཀྲ་ཤིས་དཔལ
གྱུར་པ།།གྲགས་པའི་བཀྲ་ཤིས་སྙན་གྲགས་ཆེན་པོ་དགེ།།དབུགས་འབྱིན་ཆེན་པོ་རྒྱལ་བ་སྲས་བཅས་ལ།།གུས་པས་བསྟོད་དོ་འདོད་དགུའི་དངོས་གྲུབ་སྩོལ།།རྟག་པར་དགེ་བའི་བཤེས
ཀྱི་རྗེས་གཟུང་ཞིང་།།ཚུལ་གནས་ཐོས་བསམ་བསྒོམ་པའི་ཡོན་ཏན་རྫོགས།།རྨད་བྱུང་བྱང་ཆུབ་སེམས་ཀྱི་རྟེན་འབྲེལ་གྱིས།།བསྟན་འགྲོའི་དོན་ཆེན་འགྲུབ་པར་མཛད་དུ་གསོལ།།བདེ
གཤེགས་སྲས་བཅས་ཀུན་གྱི་ཐུགས་བསྐྱེད་དང་།།མཛད་པ་སྨོན་ལམ་མཁྱེན་བརྩེ་ནུས་པའི་ཚུལ།།བླ་མེད་ཡེ་ཤེས་སྒྱུ་འཕྲུལ་ཇི་འདྲ་བ།།དེ་འདྲ་ཁོ་ནར་བ་དག་སོགས་འགྱུར་བར་ཤོག
ཁྱེད་ལ་དད་ཅིང་གསོལ་བ་བཏབ་པའི་མཐུས།།སྩོགས་དང་།ཕན་པ་དེའི་འབྱུང་གནས་བསྟན་པ་འཕེལ་གྱུར་ཅིག།སོགས་ཇི་ལྟར་རིགས་པའི་འདོད་དོན་གསོལ་ཞིང་།སྒྲོན་མདུན་གྱི་ཚོགས་རྟེན་རྣམས་ཀྱིས་ཤིས་བརྗོད་ཀྱི་མེ་ཏོག
གཏོང་བར་མོས་ལ།འཇམ་མགོན་བླ་མའི་གསུང་བཀྲ་ཤིས་མཆོག་གྲུབ་ཀྱང་བཀླག་ཅིང་མེ་ཏོག་གི་ཆར་བསྙིལ་བར་བྱའོ།།རྗེས་ནོངས་པ་བཟོད་གསོལ་སོགས་སྤྱི་ལྟར་བྱའོ།།དེ་ལྟར་བགྱིས་པའི་ཕན་ཡོན་ཡང་།།ལྡང་ཚེ་བརྗོད་ན་དེ་ཉིན་དོན་ཀུན་འགྲུབ།

ཉལ་ཚེ་བརྗོད་ན་རྨི་ཡམ་བཟང་པོ་མཐོང་།།གཡུལ་དུ་འཇུག་ཚེ་བརྗོད་ན་ཕྱོགས་ལས་རྒྱལ།།བྱ་བ་རྩོམ་དུས་བརྗོད་ན་འདོད་དོན་འཕེལ།།རྒྱུན་དུ་བརྗོད་ན་ཚེ་དཔལ་གྲགས་འབྱོར་ཤིས།།བདེ་ལེགས་ཕུན་ཚོགས་པས་མ་དོན་ཡིད
བཞིན་འགྲུབ།།སྡིག་སྒྲིབ་ཀུན་བྱང་མངོན་མཐོ་ངེས་ལེགས་ཀྱི།།དོན་ཀུན་འགྲུབ་པར་རྒྱལ་བ་མཆོག་གིས་གསུངས།ཞེས་པའི་ཚུལ་ལ་སྒོ་བ་བསྐྱེད་དེ་རྟག་ཏུ་བརྩོན་པར་བྱའོ།།ཅེས་པའང་བྱ་བྲལ་བ་འཇམ་དབྱངས་བློ་གྲོས་རྒྱ་མཚོའི་སྒྲ་དབྱངས་ཀྱིས།།
ཀུན་མཁྱེན་བླ་མ་འཇམ་དཔལ་དགྱེས་པའི་རྡོ་རྗེའི་གསུང་ལས་བཏུས་ཏེ་བཀའ་བརྒྱད་བདེ་གཤེགས་འདུས་པའི་ཚོགས་ཁང་རང་བྱུང་ཟག་གི་ཀེའུ་ཚང་དུ་བྲིས་པ་དགེ།